
Ce a fost Masacrul de 
la Fântâna Albă din 1 
aprilie 19412 NKVD-ul Pătimirile neamului românesc sunt prea puţin cunoscute generațiilor de astăzi. Manualele de istorie prezintă, de obicei, o versiune 
a vrut să scape de Sau : j RE NA ia ma ee ei 
românii patrioți, corect politică. Mai ales în contextul actual, care este unul extrem de sensibil, pare să fie cu totul neprielnic să scoatem la lumină 
Eul Petru adevărul istoric despre moartea martirică a românilor bucovineni în 1941. Şi adevărul istoric poate fi socotit un „discurs intolerant”, 


Hutan: “Trägeau după pentru că documentele și mărturiile existente pun masacrul de la Fântâna Albă pe seama grănicerilor sovietici, în majoritatea lor 
noli ca dupa lepuri. 


Victor Roncea: O ucraineni. Cunoscând aceste evidențe istorice și afirmându-le, nu facem decât să păstrăm memoria jertfelnică a neamului românesc, 
Bo care a fost urgisit de-a lungul timpului atât de ucraineni, cât și de ruși. (S.C.) 

Ng VA 
1 aprilie 1941, una 
dintre cele mai negre 
zile din istoria 
poporului român. 83 
de ani de la Masacrul 
de la Fântâna Albă. 
MĂRTURII de la fața 
locului și VIDEO cu 
supraviețuitorul Petru 
Huţanu (cultura- 
istorie/1-aprilie-1941- 
una-dintre-cele-mai- 

poporului-roman.-83- 


La 26 iunie 1940, ora 22:30, U.R.S.S. a adresat un ultimatum guvernului român, prin care impunea, sub amenințarea 
conflictului armat, cedarea în patru zile a Basarabiei, a Nordului Bucovinei și a Ținutului Herţa. 


Neavând sprijinul politic necesar, guvernul român a înțeles că nu se poate opune sovieticilor decât cu uriașe pierderi și a luat decizia 
cedării teritoriilor, cu condiţia fixării unor etape de evacuare a armatei, a administraţiei și a românilor care nu-și doreau să rămână sub 
ocupaţie străină. 


Dar sovieticii nu au respectat condiţiile evacuării (cele patru zile), încercând în repetate rânduri să provoace armata română să 
reacționeze, în scopul declanșării unui conflict armat. Mulţi dintre români s-au trezit peste noapte sub ocupaţie sovietică, neavând 
timpul necesar pentru a se repatria. Experienţa ocupaţiei a fost una neașteptat de grea și mulţi dintre românii din Basarabia, Nordul 
Bucovinei și din Ținutul Herţa, care erau în jur de trei milioane, înțelegând că libertatea lor va restricționată din ce în ce mai tare, au 
încercat să treacă graniţa trasată recent. Până la finalul anului 1940, peste 7.000 de bucovineni au reușit fugă în România. Reușita 
aceasta a determinat autoritățile sovietice să aducă mai mulţi soldaţi care să păzească graniţa și să provoace valuri succesive de 
deportări în Siberia a celor care aveau rude în România și a rudelor celor care încercau să evadeze. 


O naraţiune (neo)sovietică 


În 2021, pe pagina de Facebook a Administraţiei Regionale de Stat Cernăuţi, era publicat un videoclip care prezenta masacrul de la 
Fântâna Albă ca fiind o acţiune „planificată și organizată conștient de către serviciile speciale românești împotriva locuitorilor 
Bucovinei”. Mistificarea grosolonă se cerea imediat amendată. De altfel comunitatea românească din Nordul Bucovinei, dar și 
Ambasada României la Kiev au reacționat, susținând ferm respectarea adevărului istoric. 

Însă adevărul istoric a rămas captiv în lagărul ideologic decenii de-a rândul. Documentele păstrate conțineau doar rapoarte „dictate”, 
iar arhivele deținute de KGB în această problemă nu au fost desecretizate. Narațiunea răspândită de agenţii NKVD, la început, apoi de 
KGB, a fost aceea că nu a avut loc nici un masacru. De altfel, accesul în împrejurimile de la Fântâna Albă a fost interzis de către 
autoritățile sovietice. Vreme de cinci decenii, tragedia neamului românesc din Nordul Bucovinei s-a astupat cu o lespede ideologică. 
Istoria oficială a tăcut în această privinţă, fiind consemnate faptele în chip mincinos: „În cursul lunii martie 1941, sub influența 
zvonurilor răspândite de agenţii serviciilor speciale ale Germaniei fasciste și României regale despre colectivizarea forțată și luarea 
averii, deportarea în Siberia a persoanelor care nu doresc să intre în colhoz, s-au intensificat încercările de trecere în România a cetăţenilor de naţionalitate 
română din majoritatea raioanelor regiunii Cernăuţi”.[1] (https://familiaortodoxa.ro/2024/03/28/genocidul-de-la-fantana-alba-istoria-martirica-a-neamului- 
romanesc/%_ftn1) 


Narațiunea sovietică arăta cum mulțimea românilor a tras în rafale asupra soldaţilor Armatei Roșii, omorând 23 de oameni și rănind alţi 43. Această istorie 
mistificată a tot fost repetată, ca să intre în memoria colectivă o idee odioasă, anume aceea că românii au fost cei care i-au ucis pe soldații sovietici și tot 
românii au fost cei care, răspândind zvonuri false, au provocat tentative de evadare care au avut unele consecinţe nefaste, însă nu așa cum arată 
„propaganda românească”, care avansează ideea că ar fi murit mii de români. 


Toată această poveste, regizată pe calapod sovietic, avea să răzbată la lumină într-o nouă istorie, cea de după căderea regimului sovietic. Astfel, la 2 aprilie 
1991, publicaţia „Timp nou” relua toată naraţiunea de-a fir a păr, ca și cum nimic nu s-ar fi schimbat. Trebuiau reconectate epocile și afirmat, chiar în zorii 
unei noi epoci, că nu exista alt adevăr istoric decât cel livrat de vechea istorie sovietică. Nimeni nu-și asuma vreo vină. Aceasta și voia să transmită 
publicaţia — că nu ucrainenii sovietici sunt vinovați. 


De altfel, cu toate reacţiile românești, videoclipul din 2021 nu a fost dezminţit oficial de autorităţile ucrainene. Acest gest a confirmat înaintarea pe vechea 
linie ideologică — că istoria se scrie la ordin chiar și în plină epocă de integrare europeană și euro-atlantică. 


Nădejdea repatrierii 


Când un stat vecin declară prin președintele său, chiar în anul centenarului Marii Uniri, că România a ocupat samavolnic Nordul Bucovinei în 1918, atunci se 
ivesc serioase îndoieli cu privire la principiile democratice ale acelui stat. Când în școlile din Ucraina milioane de elevi studiază o istorie mincinoasă pe tema 
tragediei de la Fântana Albă, cu oblăduirea autorităților, atunci se dezvăluie perspectiva justă a sfidării adevărului istoric. 


Chipul autentic al evenimentelor a fost păstrat însă în memoria colectivă. La 10 mai 1942, la mai bine de un an de la masacru, sătenii din Suceveni s-au 
strâns la școală alături de Părintele Simion Ivaniuc și au început să povestească jurnalistului Ilon Dominte cum s-a întâmplat de fapt istoria. De faţă era și 
președintele Tribunalului din Cernăuţi. Astfel, istoria a fost chemată la judecată. „Toată această operaţiune — mărturisea Părintele Simion — a fost rezultatul 
unei mari provocări pricinuite de lansarea zvonurilor că se vor face înscrieri pentru plecarea în România, zvonuri lansate de cei de la NKVD, cu scopul de a 
depista mai ușor pe cei ce nu sunt loiali regimului sovietic. Și care ar fi fost motivul mai sigur pentru o eventuală deportare, decât cererea personală prin 
care se exprima dorinţa scrisă de a pleca în România?”.[2] (https://familiaortodoxa.ro/2024/03/28/genocidul-de-la-fantana-alba-istoria-martirica-a-neamului- 
romanesc/%_ftn2) 


Mulţi români doreau să plece din satele bucovinene aflate sub ocupația sovieticilor din cauza nesiguranţei în care-și duceau viața, a sărăcirii accentuate prin 
impunerea de cote obligatorii în bani și în natură. Oamenii erau siliți să muncească în duminici și sărbători, copiii erau învăţaţi că nu există Dumnezeu, iar 

primăria urmărea să facă din casa parohială club. Astfel, „în dimineaţa acelei zile [1 aprilie 1941], s-au adunat grupuri de oameni din satele Cupca, Pătrăuții 
de Sus, Pătrăuții de Jos, ce au pornit grupuri, grupuri, coborând pe drumul ce duce spre Suceveni. Aici s-au întâlnit cu alte grupuri ce au venit din Carapciu, 


lordănești, Ropcea, Mihuceni, Trestiana și Petriceni. Coloana de oameni se întindea pe o distanţă de aproape 2 km, apreciindu-se că ar fi fost vorba de 
2.000-2.500 de oameni. La Suceveni s-au alăturat mulţi localnici ce au pătruns în biserică și au ridicat, cu știrea preotului Simion Ivaniuc, un număr de trei 
cruci pe care le-au dat unor oameni mai tineri ce se găseau în fruntea coloanei, unde se mai găsea un steag alb, care să arate caracterul pașnic al 
demonstraţiei, și un steag în trei culori, care avea menirea să semnaleze grănicerilor români că este vorba de un grup de români ce dorește să se repatrieze 
în România”.[3]_(https://familiaortodoxa.ro/2024/03/28/genocidul-de-la-fantana-alba-istoria-martirica-a-neamului-romanesc/4_ftn3) 


Erau familii întregi, de la bătrâni până la mame cu prunci în brațe, care se puseseră în mișcare, încredințați fiind că zvonul repatrierii este unul adevărat. 
Nădejdea lor se întemeia și pe faptul că nemţii și polonezii fuseseră repatriați cu câteva luni înainte, iar acum socoteau că venise și rândul românilor. Înainte 
de a se pune în mișcare mulţimea, un ţăran a rostit tare rugăciunea, iar toţi ceilalţi, îngenuncheaţi, au repetat după el: „Doamne Dumnezeul nostru, Fiinţă 
Preaînaltă, nefăcută, neînchipuită, fără de început și fără de sfârșit; Tu, Cel ce ai zis și ai făcut toată făptura și dai viață zidirilor Tale, prin ale Cărui puteri se 
mișcă libere toate vietăţile de pe pământ și le hrănești până în crăpăturile pietrelor, nu întoarce Faţa Ta de la noi, păcătoșii, ci ridică sabia mâniei Tale de 
peste noi și ne mântuiește, că Tu ne-ai zidit și numai Tu ne poți mântui. Ascultă, Atotputernice, lacrimile noastre și ne ajută ca să scăpăm de stăpânirea 
păgână care ne chinuiește și ne distruge Biserica Ta. Nădejdea noastră este Tatăl, scăparea noastră este Fiul, acoperământul nostru este Sfântul Duh, 


Genocidul nerecunoscut 


Coloana celor peste 2000 de români se îndrepta spre graniţă, însă, pe neașteptate, au fost întâmpinați de milițieni și ostașii grăniceri. Unul dintre soldaţi a 
lovit cu sabia una dintre crucile purtate de țăranul llie Șcrobaneţ din Suceveni. „Dar în momentul respectiv se săvârșește o adevărată minune, căci calul 
soldatului, care a atacat crucea din faţa coloanei, s-a speriat, a sărit în lături, iar soldatul, neputându-l stăpâni, a căzut de pe cal și s-a lovit cu capul de 
bordura de beton din marginea drumului și a rămas mort în șanț. Acest fapt a descumpănit restul soldaţilor, care au bătut în retragere”.[5] 
(https://familiaortodoxa.ro/2024/03/28/genocidul-de-la-fantana-alba-istoria-martirica-a-neamului-romanesc/4_ftn5) 


Înaintând, românii au ajuns la Hliboca. Autorităţile raionale i-au sfătuit pe oameni să se întoarcă la vetrele lor, fiindcă nu le pot soluţiona cererea de 
repatriere. Ofițerii NKVD, prezenţi acolo, înțelegeau că aceștia erau românii vehemențţi care căzuseră în capcana zvonisticii pe care ei o lansaseră. Le-au 
fost traduse chiar cuvintele aspre, dar juste ale românilor: „Noi nu v-am chemat aici și nici nu v-am votat la alegerile voastre. Acestea sunt pământurile 
noastre lăsate moștenire de Marele Ștefan, așa că ori plecaţi, ori lăsaţi-ne să plecăm noi peste graniță și vă lăsăm gospodăriile noastre cu vite cu tot! Noi 
vrem Patria noastră românească și Biserica noastră strămoșească, de care voi vă bateţi joc! Noi nu putem schimba libertatea noastră pe jugul vostru de 


ofiţeri a răspuns: „Da, oameni buni. Ce? Vă ţine cineva cu forța? Dacă doriţi să plecaţi, plecaţi, asta e treaba voastră!”.[7] 
(https://familiaortodoxa.ro/2024/03/28/genocidul-de-la-fantana-alba-istoria-martirica-a-neamului-romanesc/4_ftn7) 


Având naivitatea să creadă că aceste vorbe constituie aprobarea mult dorită, românii s-au hotărât să pornească spre Suceveni pentru a trece granița. „Spre 
graniță, că aicea nu mai avem ce sta! — ori viață, ori moarte! — ori libertate, ori mormânt!”.[8] (https://familiaortodoxa.ro/2024/03/28/genocidul-de-la-fantana- 
alba-istoria-martirica-a-neamului-romanesc/t_ftn8) Și astfel, cântând cântece patriotice, românii s-au întors la Suceveni. Prin ordin raional, podul de peste 
Siret trebuia iute demontat, pentru ca românii să nu cumva să treacă. Însă ajungând la pod, țăranii au alungat echipa trimisă și pe milițieni, au trecut podul și 
și-au continuat drumul spre Fântâna Albă. După ce au traversat o pădure întinsă de 8 kilometri și au ieșit în câmp deschis în Poiana Varniţei, au fost 
întâmpinați de soldaţii grăniceri care aveau ordin să tragă. „Primii care au căzut — povestește Gheorghe Crăsneanu, unul dintre supraviețuitori — au fost cei 
din rândurile din față și cei ce duceau steagurile și crucile. Eu, care mă găseam pe la mijlocul coloanei, la auzul împușcăturilor și a ţipetelor disperate a celor 
din față, m-am aruncat la pământ, fiind atins și eu de un glonte în umărul drept, care mi-a provocat o mare fierbinţeală și am început să pierd mult sânge. S- 
a creat un adevărat vacarm de groază din cauza ţipetelor deznădăjduite a celor răniţi ce cădeau în toate părţile ca snopii aruncaţi la întâmplare pe lan. În 
timpul acesta, treceau și se împiedicau de mine mulţi dintre aceia care fugeau și își căutau un adăpost în desișul pădurii de grindina de gloanţe ce în salve 
repetate mușcau din trupurile acelor oameni speriaţi de moarte. Când salvele trase de grăniceri se mai întrerupeau, eu mă ridicam și mai făceam câţiva pași 
și iar mă aruncam la pământ, așa cum am învăţat la armată, înaintând în zig-zag spre pădure, care era singura salvare posibilă în acel moment din iadul 


Au murit foarte mulţi români atunci. Nu se știe cu exactitate numărul lor. Autorităţile sovietice au redactat rapoarte oficiale în care au minimalizat faptele. Însă 
adevărul este că acolo, la Fântâna Albă, a fost comis un genocid împotriva românilor. Indiferent de poziţia oficială actuală a Ucrainei față de acest 
eveniment, putem afirma astăzi că s-au adunat prea multe mărturii pentru a mai putea fi ascuns multă vreme adevărul. Genocidul împotriva românilor este 
încă un Katyn nerecunoscut. „Am fost martor ocular — mărturisește Gheorghe Mihailiuc — și am văzut cum s-au desfășurat lucrurile. A fost un adevărat 
masacru, un genocid. Varnița, locul numit astfel la marginea pădurii dinspre Fântâna Albă, mi-a rămas în amintire ca un simbol al barbariei. În faţa mea era 
un flăcău voinic, purtând tricolorul, care s-a prăbușit într-un lac de sânge. Aud și acum strigătele lui cu groaza morţii pe buze: «Fugiţi, oameni buni, eu rămân 


Dacă unii aveau să reușească să ajungă în România, rudele aveau să sufere foarte mult. Soţia lui Gheorghe Crăsneanu, Minodora, care rămăsese acasă, a 
fost condamnată la 20 de ani de lagăr împreună cu fiica de 3 luni. Copilul nu a rezistat și a murit la vârsta de un an. Autorităţile au demarat imediat o 
campanie de arestări, deportări și execuţii militare în rândul celor rămași în viaţă: cei ce încercaseră să treacă graniţa și rudele rămase în satele din Nordul 
Buvinei. „Copil fiind — mărturisește colonelul Petru Huţanu —, am trăit tragedia și barbaria evenimentului de la Fântâna Albă, unde în primele rânduri mi-au 
rămas împușcați veri și diferite alte rude. Printre ei, în frunte, am fost și noi, dar numai până în satul Suceveni, unde ne-am oprit pentru câteva minute. Doar 
câteva clipe ne-au salvat de la acea groapă comună, unde mulţi au fost îngropaţi de vii. Puteam și noi să fi rămas în pădure, împușcați de zeloșii apărători ai 
hotarelor pământului ocupat de hoarde inumane. Gândul nostru (al meu și al tatei) a fost că, după ce vom trece în România, vom cere venirea mamei și a 


fratelui la noi, adică ne vom întregi familia și vom scăpa de deportarea în Siberia. După acest măcel, a urmat o perioadă de identificare a celor care au 
participat la eveniment, începând apoi deportarea populaţiei în Siberia”.[11]_(https://familiaortodoxa.ro/2024/03/28/genocidul-de-la-fantana-alba-istoria- 
martirica-a-neamului-romanesc/4_ftn11) 


Gropile comune 

Primele dezvăluiri despre genocidul de la Fântâna Albă au fost făcute de ziarul „Bucovina” în vara anului 1942. Se avansa că ar fi fost uciși între 2000 și 
7000 de români. Poate că nu au fost mii, ci doar sute. Însă acele sute s-au tot adunat. 400-500 de români bucovineni fuseseră exterminați la Lunca, în 
ianuarie-februarie 1941. Alte sute sau mai bine de 1000 de români uciși s-au adăugat la Fântâna Albă. Însă acest masacru trebuie înțeles laolaltă cu tot ce a 
urmat: miile de deportări în Siberia şi în stepele Kazahstanului, miile de victime ale programului de exterminare în lagărele de muncă. 


Morţii și răniții de la Fântâna Albă au fost lăsaţi două zile în pădure. Unul dintre martori a mărturisit că, ajungând în Poiana Varniţei, a văzut o femeie moartă, 
romanesc/t_ftn12) Toţi aceștia, chiar vii fiind unii dintre ei, așa cum era și pruncul, au fost aruncați în gropi comune și acoperiți cu pământ. Pământul „sufla” 
de răniţi. „Era la căderea nopții — își amintește Vasile Sucevan — și cei câţiva care au reușit să scape din acel măcel sângeros s-au ascuns în pădure, însă 
apoi au fost prinși, deportaţi și întemnițați. A doua zi, au venit lipoveni cu hârleţe și grăniceri cu patul armelor, lovindu-i în cap pe cei care încă erau vii, dar 
răniţi şi nu puteau fugi. Călăii bolșevici n-au lăsat pe nimeni să se apropie de locul masacrului, au săpat gropi în poiană și i-au aruncat pe toți grămadă — și 
pe cei morţi, și pe cei vii. Apoi, cu un tractor cu lopată au dat lut peste ei. Din aceste gropi s-au auzit mult timp gemete și vaiete înăbușite. Vreo câteva zile a 
«umblat» pământul și iarba cu oamenii îngropaţi de vii. Acolo, la marginea pădurii însângerate, a rămas să zacă pe vecie și tata. Ca să șteargă urma 
odioasei crime, bolșevicii au arat poiana și au plantat brazi, pădurea crescând pe osemintele martirilor români masacraţi'.[13] 


Genocidul de la Fântâna Albă are niște proporţii greu de apreciat. Lazăr Alerguș din satul Cupca mărturisea că, imediat după masacru, a fost încolonat într- 
un grup de 2500 de deportaţi și trimis la Altiubinsc. Cei mai mulţi au murit pe drum din cauza epuizării şi a bolilor. Câte alte mii sau zeci de mii de români nu 
vor fi pierit în astfel de condiții? 

